สังคมข่าวหุ้นเล็กเซียวหงส์
หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันพฤหัสบดีที่ 23 เมษายน พ.ศ. 2558ดัชนีหุ้นไทยปิดตลาด1,552.01 จุด ลดลง 17.34 จุด มูลค่าการซื้อขาย42,893 ล้านบาท ตลาดหุ้นไทยผันผวนจากความกังวลกับข่าวการเจรจาหนี้ของกรีซกับยูโรโซน ส่วนราคาน้ำมันย่อตัวลงระยะสั้น รวมถึงกำไรกลุ่มแบงก์ไม่ค่อยดี แต่ NPL เพิ่ม จับตาวันนี้แนวรับ 1,550-1,548 จุด แนวต้าน 1,575-1,580 จุด
23 เม.ย. 2558

หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันพฤหัสบดีที่ 23 เมษายน พ.ศ. 2558ดัชนีหุ้นไทยปิดตลาด1,552.01 จุด ลดลง 17.34 จุด มูลค่าการซื้อขาย42,893 ล้านบาท ตลาดหุ้นไทยผันผวนจากความกังวลกับข่าวการเจรจาหนี้ของกรีซกับยูโรโซน ส่วนราคาน้ำมันย่อตัวลงระยะสั้น รวมถึงกำไรกลุ่มแบงก์ไม่ค่อยดี แต่ NPL เพิ่ม จับตาวันนี้แนวรับ 1,550-1,548 จุด แนวต้าน 1,575-1,580 จุด
****หุ้นKTB สร้างความผิดหวังให้นักลงทุนอย่างแรง หลังงบไตรมาส 1/58 ออกมา กำไรน้อยกว่าที่คาดไว้เยอะ..ที่สำคัญ NPL เพิ่มขึ้น จึงต้องตั้งสำรองไม่รู้จักจบสิ้นซะที…นี่ขนาดบริษัทลูก KTC กำไรเพิ่มขึ้น 60% แต่ KTB แย่ขนาดนี้ ทำให้ต้องตั้งคำถามเรื่องประสิทธิภาพ การบริหารจัดการอย่างหลีกเลี่ยงไม่ได้..ทำงานกันอย่างไร.!??
****หุ้น SENA จู่ๆ ปรับขึ้นกว่า 13% ได้เสียงเชียร์จากโบรกเกอร์หลายแห่ง ว่ากันว่าไตรมาส 1/58 กำไรสุทธิทะลุ 79 ล้านบาท เพิ่มขึ้นกว่าเท่าตัว เมื่อเทียบไตรมาส 1/57 และราคาเป้าหมายก่อน XD (29 เม.ย.) อยู่ที่ 4.80 บาท…แต่ราคาล่าสุด 4.90 บาท อาจต้องปรับเป้าราคาใหม่กันแล้วกระมั้งเนี่ย..!?
***หุ้น EA เป็น “หุ้นเสือหมอบ” มานาน แต่ล่าสุดผู้บริหาร ออกมาส่งซิกว่าปีนี้กำไรเพิ่มเท่าตัวจาก 1,600 ล้านบาทเมื่อปีก่อน นั่นหมายถึงกำไรปีนี้ไม่น่าต่ำกว่า 3,000 ล้านบาท แน่นอนชัวร์..และราคาที่ย่อตัวลงช่วงนี้น่าจะเป็นโอกาสทยอยสะสมซะแล้ว
****หุ้น CPFปรับลงแรงเกือบ 4% แรงกดดันมาจากข่าวอียู ให้ใบเหลืองอาหารทะเล จากประเทศไทย ขีดเส้น 6 เดือน แก้ปัญหา “ประมงผิดกฎหมาย” มีบางเสียงโลกสวยบอกว่าแพนิกเกินเหตุมีเวลาแก้ไขตั้ง 6 เดือน แต่อย่าลืมว่ากรณี “กรมการบินพลเรือน” จะเป็นตัวอย่างให้เห็นแล้วว่า…แม้ใช้ ม.44 เข้ามาแก้ปัญหาแต่สุดท้าย “ยังลูกผีลูกคน” อยู่เลย..บอกได้เลยว่า “หุ้นส่งออกอาหารทะเล” เสี่ยงทุกตัว..เช่นเดียวกับหุ้น THAI ที่ชีวิตแขวนอยู่บนเส้นด้ายขนานแท้
****ปิดท้ายกันเช่นเคยกับ “ข่าวหุ้นออนทีวี-วิทยุ” เริ่มตั้งแต่เช้า  08.40-09.00 น. พบกันสดๆ กับ “Morning Star : หุ้นดาวเด่น” ที่จะมาอัพเดตตลาดหุ้นทั่วโลกเพื่อมองแนวโน้มตลาดหุ้นไทย โดยวิษณุ โชลิตกุล หัวหน้ากองบรรณาธิการข่าวหุ้นธุรกิจ และก่อนเปิดตลาดบ่าย 13.30-14.00 น. กลับมาพบกับรายการ “ข่าวหุ้น เจาะตลาด” ช่วงวันจันทร์-ศุกร์ ทางสถานีโทรทัศน์ดิจิตอลสปริงนิวส์ (ช่อง 19) และช่วงเปิดตลาดเช้า 10.00-11.00 น. พบกับ “Business Insight” โดยทีมงานข่าวหุ้นธุรกิจและจีจีนิวส์ ทางสถานีวิทยุ FM 97.0 MHz. การันตีข้อมูลข่าวสารแน่นเหมือนเดิม เพราะ “ทุกคำถามเรื่องหุ้น” หาคำตอบได้ที่ “ข่าวหุ้นธุรกิจ” เท่านั้น..!! 